ȘEDINȚĂ CU PĂRINȚII- 12.12.2018

CLASA a III-a A

ORDINEA DE ZI:

1. PREZENTAREA ACTIVITĂȚILOR EDUCATIVE
2. ANALIZA SITUAȚIEI LA ÎNVĂȚĂTURĂ ȘI DISCIPLINĂ
3. RECOMANDĂRI PENTRU ÎMBUNĂTĂȚIREA REZULTATELOR
4. DISCUȚII

SPARGEREA GHEȚII – VIDEO *Copiii imită* <https://www.youtube.com/watch?v=ce_VUpyMUJw&t=23s>

Distribuirea chestionarelor 3-2-1

1. ANALIZA ACTIVITĂȚILOR EDUCATIVE

Ne întâlnim după o perioadă lungă în această formație. Vă mulțumesc pentru implicarea dv. în educația și pregătirea copiilor noștri. MULȚUMIRI pentru implicarea în proiectul de suflet dedicat CENTENARULUI- serbarea UN VEAC DE ROMÂNIE ÎNTREGITĂ domnului TUDORACHE și părinților care au urcat pe scena de la Reduta, dar și celorlalți părinți care au înțeles scopul acestui proiect și i-ați îmbrăcat pe copii ca adevărați românași.

Am derulat activități de suflet la care copiii au participat emoționați. Mă refer la ZIUA EDUCAȚIEI, ZIUA ARMATEI, la Campania umanitară pentru localnicii din Comuna Lunca Mărcușului, la Campania Fii Moș Crăciun – Asociația SCUT, la proiectul *China- tradiție și interculturalitate*. Copiii au fost serioși și în zilele de practică a studenților și au participat activ la lecțiile demonstrative.

Domnul profesor de educație fizică Iftinca Cătălin a implementat în școală proiectul OLIMPIADA DEȘEURILOR- se reciclează baterii, becuri...așteptăm să fie aduse containere speciale.

Am înscris școala la PROIECTUL ORA DE NET – DĂ BLOCK AGRESIVITĂȚII!

1. ANALIZA SITUAȚIEI LA ÎNVĂȚĂTURĂ ȘI DISCIPLINĂ

Așa cum mi-am propus și v-am anunțat am ridicat ștacheta, i-am provocat pe copii să participe activ la lecții. Le place ora de Limba română – mai ales partea de comunicare orală, participă cu răspunsuri frumoase, cu soluții ingenioase. La limba română am studiat diverse texte, destul de lungi – probleme la citire! Am avut o surpriză plăcută la ora de compunere. Au fost vrăjiți de PANA MAGICĂ și au creat compuneri originale. Voi încerca să propun câte o compunere pe săptămână.

Mai sunt probleme la partea de comunicare scrisă, la copiatul de pe tablă, încearcă să fie superficiali.

La matematică copiii au învățat multe lucruri noi, dificile, i-am provocat să lucreze din culegerea *Fii inteligent*, în ritm susținut, să rezolve exerciții și probleme mai dificile. Elevii s-au familiarizat cu metoda mersului invers, cu probleme tipice de tipul se cunosc: suma a 3 nr, suma a 2 nr.

***RUGĂMINTE:*** dacă sunt exerciții si probleme pe care copiii nu le pot rezolva din diverse cauze, vă rog să îmi semnalați- prin copii!!!

La MATEMATICĂ – ne-am luptat cu ADUNĂRILE ȘI SCĂDERILE. LA ULTIMA MUNCĂ INDEPENDENTĂ 22 de copii au luat 10p, 8 copii au luat 9 p., cea mai mică notă a fost 7.

La finalul lunii noiembrie am administrat TEST DE EVALUARE SUMATIVĂ LA MATEMATICĂ – capitolul Adunarea și scăderea nr. naturale 0 – 10000

|  |  |  |  |  |
| --- | --- | --- | --- | --- |
| **Itemul** | **FB** | **B** | **S** | **I** |
| 1. Calculează corect
 | 25 | 10 | 1 | 0 |
| 1. Realizează proba
 | 33 | 3 | 0 | 0 |
| 1. Află nr. necunoscut
 | 30 | 5 | 1 | 0 |
| 1. Calculează în funcție de terminologia matematică
 | 22 | 8 | 6 | 0 |
| 1. Află nr. necunoscut prin metoda mersului invers
 | 19 | 4 | 10 | 3 |
| 1. Află nr. necunoscute în funcție de terminologia utilizată
 | 13 | 13 | 9 | 1 |
| 1. Rezolvă o problemă cu 3 operații
 | 23 | 12 | 0 | 1 |

LA LIMBA ROMÂNĂ am administrat test de evaluare la finalul U.T. 4

Testul a urmărit ÎNȚELEGEREA CELOR CITITE, FORMULAREA IDEILOR PRINCIPALE și SCRIEREA DUPĂ DICTARE.

OBSERVAȚII GENERALE:

* obiecte, caiete , culegere uitate acasă
* nu sunt obișnuiți să învețe lecția de zi – Dacă am încercat să le dau lucrare din lecția de zi....nu au știut că trebuie să învețe?!

**ASPECTE LEGATE DE DISCIPLINĂ:**

* se mai jignesc, fug prin clasă, se poreclesc
* sunt câțiva copii care vorbesc neîntrebați, care pârăsc
* imită mișcări din JOCURI VIOLENTE, DE GROAZĂ – MOMO!!!
1. **RECOMANDĂRI PENTRU ÎMBUNĂTĂȚIREA REZULTATELOR**

LA MATEMATICĂ urmează să ne luptăm cu:

ordinea efectuării operațiilor

metoda mersului invers

problemele cu mai multe operații

metoda grafică/ figurativă

ORICE DEPRINDERE SE FORMEAZĂ PRIN EXERCIȚIU!!! Ce puteți face atunci când apare NOUTATEA?

* să explicați și să repetați exercițiile din clasă
* să lucrați exerciții asemănătoare – schimbați datele problemei
* să încurajați mereu efortul și progresul copiilor

La LIMBA ROMÂNĂ:

De săptămâna viitoare vom începe studierea părților de vorbire- chiar dacă în manual lecțiile apar abia la finalul semestrului. Nu vreau să alerg prin capitolul de gramatică. Până acum TEXTELE LE-AM POVESTIT MAI MULT ORAL, dar acesta va fi următorul obiectiv: povestirea textului pe baza planului de idei.

Recomandări la LIMBA ROMÂNĂ: să scrie corect, caligrafic, să învețe cuvintele de la vocabular, să citească textele din manual de mai multe ori. Să se exprime în scris în propoziții clare, bogate. SĂ CITEASCĂ CU ATENȚIE CERINȚA.

Să învețe definițiile părților de vorbire.

La ȘTIINȚELE NATURII – vom da lucrare din CAPITOLUL APA, SOL, PAMANT – pagina 28 manual o vor avea ca temă, iar săptămâna viitoare vor extrage un bilețel cu o întrebare din acea pagină.

**În portofoliul copiilor vor fi temele de la paginile: 26 (b, c, d), 39**

La MUZICĂ ȘI MIȘCARE copiii au primit un FB pentru implicarea în Serbarea Centenarului, vor mai primi un calificativ pe caiet si pentru interpretarea unui cântec studiat din manual.

La AVAP doresc mai multă punctualitate si grijă față de lucrările realizate.

La EDUCAȚIE FIZICĂ am constatat că unii copii nu fac sport din diverse motive: nu au echipament, sunt bolnavi...

La LIMBA ENGLEZĂ mai sunt copii care nu își fac temele se scuză că au lipsit, nu se pregătesc sistematic.

D-na asistentă ne-a informat că este nevoie de ADEVERINȚĂ DE INTRARE ÎN COLECTIV dacă se absentează mai mult de 3 zile.

Vă rog să semnați calificativele din carnet!

1. DISCUȚII

.........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................